
Ministru kabineta rīkojums Nr. 901
Rīgā 2024. gada 29. oktobrī (prot. Nr. 46 52. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Viedās administrācijas un reģionālās attīstības ministrijai finansējumu 2 559 228 euro apmērā pārskaitīšanai pašvaldībām, lai segtu izdevumus saistībā ar 2024. gada 28. un 29. jūlijā vētras un spēcīgu lietavu laikā radīto postījumu novēršanu pašvaldību īpašumā vai valdījumā esošajiem infrastruktūras objektiem un kompensētu pašvaldību izdevumus par iedzīvotājiem izmaksātajiem pabalstiem krīzes situācijā, tai skaitā:
· 1. Alūksnes novada pašvaldībai – 57 840 euro.
· 2. Dobeles novada pašvaldībai – 23 852 euro.
· 3. Jelgavas valstspilsētas pašvaldībai – 2 260 407 euro.
· 4. Jūrmalas valstspilsētas pašvaldībai – 6656 euro.
· 5. Rīgas valstspilsētas pašvaldībai – 210 473 euro.

